འཚོ་བ་དང་མི་ལ་འདི་ལྟར་ལྟ་ཐུབ་པ་ནི་འཚོ་བ་ལ་རང་ཚུགས་ཀྱིས་ལྟ་ཐུབ་པའི་འཇོན་ཐང་ལས་འབྱུང་ལ།འདི་ངེས་དོན་གྱི་རྩོམ་པ་པོ་ཞིག་དང་བོད་རྩོམ་གྱི་མ་གཞིའི་རྣམ་པ་ལ་འཕེལ་རྒྱས་བཟོ་འགྱུར་གྱི་རྩོམ་པ་པོ་ཞིག་ལ་མཚོན་ན་མེད་ཐབས་མེད་པ་ཞིག་ཡིན།འདི་ལས་ད་གཟོད་འཚོ་བའི་ངོས་འཛིན་རང་གཤིས་ཅན་ནམ་ཐུན་མིན་པ་འབྱུང་ཐུབ།ཕྱི་དོན་གཞི་གྲུབ་ཀྱི་ཆ་ལ་གཞོལ་ཆེ་བ་དེ་ཚུར་སྣང་སྨྲ་བའིའདོད་ཚུལ་ཞིག་ཡིན་ཀྱང་།དེའི་ཆ་ན་སྐྱོན་གནས་པ་རྩོམ་རིག་སྨྲ་བ་ལིག་ཙེ་ཧྥུའུ་ཡིས་ཡུལ་ཅན་གྱི་འདུ་ཤེས་སྨྲ་བའི་སྒོ་ནས་ཕྱི་དོན་ལས་ཡུལ་ཅན་རྩོམ་པ་པོའི་བྱེད་རྩོལ་གལ་ཆེ་བའི་ལྟ་བ་བཏོན་ཡོད།ང་ཚོར་ཡང་དེ་ལྟའི་རིགས་པ་ཤིན་ཏུ་འཕྲོད་སྙམ།